Meirihluti Félagsdóms féllst ekki á kröfur um að frímiða - og afsláttarkjör flugmanna hjá Icelandair giltu um kjör flugmanna Landhelgisgæslunnar.mbl.is / Eggert Jóhannesson Félagsdómur sýknaði sl. föstudag íslenska ríkið vegna Landhelgisgæslu Íslands af kröfum Félags íslenskra atvinnuflugmanna um að viðurkennt yrði að flugmenn Gæslunnar ættu samningsbundinn rétt á afsláttarfarseðlum flugmanna hjá Icelandair . Dómurinn klofnaði og skiluðu þrír dómarar sératkvæði . Tveir af fimm dómurum komust að annarri niðurstöðu en meirihlutinn og töldu að afsláttarfarseðlarnir væru hluti af umsömdum kjörum flugmanna Landhelgisgæslunnar . Eftir að lögin um Landhelgisgæsluna voru sett árið 1967 var samið um að kaup og kjör flugmanna Gæslunnar færu eftir flugmannasamningum FÍA við Flugleiðir og síðar Icelandair . Frá árinu 1987 hafa hins vegar verið gerðir sérkjarasamningar flugmanna Gæslunnar við ríkið um ýmis mál þeirra , vaktafyrirkomulag o.fl. , en önnur atriði sem snertu kjör þeirra tóku áfram mið af gildandi kjarasamningum flugmanna hjá Icelandair á hverjum tíma . FÍA krafðist þess fyrir Félagsdómi að staðfest yrði að flugmenn Gæslunnar ættu rétt á afsláttarfarseðlum flugmanna hjá Icelandair og að þegar þeir hætti störfum vegna aldurs haldi þeir frímiðaréttindum sínum áfram óskertum . Ríkið hafnaði með öllu þessum kröfum í málinu , að því er fram kemur í umfjöllun um mál þetta í Morgunblaðinu í dag .